冇得去旅行成年 搵左間有日本傳統feel既和果子鋪 中環既汴京茶寮休息下 用上傳統簡約和室裝修風格 氣氛祥和恬靜  歎返個和風木盒下午茶套餐 享受一下美味又真材實料既和菓子 又點只打卡咁簡單呢？  紅葉和菓子 外皮製成紅葉既樣 中間係豆沙餡 口感香棉軟滑細緻  Tiramisu大福 表層非常軟棉棉 入面啲cream一咬開 咖啡同奶香即刻爆出黎 滿滿驚喜  迷你紫薯蛋糕 紫薯蛋糕包住鮮忌廉 冇諗過紫薯果可以咁突出  青竹芒果布丁 芒果布丁放入青竹入面 唔會太甜 慢慢就會食到溫柔既淡淡果香  宇治抹茶蕨餅 口感Q軟而涼浸浸既抹茶蕨餅 茶味好濃厚但完全唔苦 非常清新  紅豆宇治抹茶羊羹 口感爽過葛餅一啲 紅豆粒有口感  紅豆抹茶小丸子 將丸子同紅豆同抹茶一齊煮熱 係抹茶味最濃一道美點 小丸子大細適中Q彈有嚼勁  靜岡手沖碾茶 ＜薄茶松風山政小山園＞ 每年11月都係抹茶當造既時候 所以而家飲到既會係新茶  碾茶係冇被壓碎為粉狀既抹茶 今次所飲既碾茶 茶園工人係採摘前4星期 會係茶樹上搭上遮掩物 減少陽光吸收 突出茶既鮮味  沖泡後既綠茶呈清澈既翠綠色 口感順滑爽口 茶味香濃帶微苦  能夠係度渡過一個悠閒既下晝 絕對係一大樂事